**Zagorje ob Savi, 18.6. 2015**

**INOVACIJE ZASAVJA ZA LETO 2014 - 2015**

Na Razpis inovacije Zasavja za leto 2014 - 2015, ki ga GZS-Območna zbornica Zasavje že 19. leto razpisuje, je letos prispelo 20 inovacijskih prijav, pri katerih je sodelovalo 74 inovatorjev, kar je vse od leta 1996 rekordno število. Inovatorji prihajajo iz vseh treh občin, Hrastnika, Trbovelj in Zagorja.

Na razpis so se odzvale družbe: ETI d.d. Izlake, Steklarne Hrastnik d.o.o., Eti Proplast d.o.o., Steklarna Hrastnik - Opal d.o.o., RC eNeM d.o.o., Tevel d.o.o. Kisovec,  Chipolo d.o.o. Hrastnik, Regionalni center za razvoj d.o.o. Zagorje ob Savi, Anatis d.o.o. Hrastnik.

Tudi letos so se na razpis lepo odzvale zasavske inštitucije: Srednja tehniška in poklicna šola Trbovlje, Gimnazija in ekonomska srednja šola Trbovlje, Srednja šola Zagorje in Varstveno delovni center Zagorje ob Savi.

Pri letošnjem razpisu prvič sodelujeta dve podjetji in ena inštitucija, ponovno lahko rečemo, da se inovacijski duh v Zasavju širi.

Za leto 2014 - 2015 je Komisija za inovacije pri OZ Zasavje podelila:

* 5 zlatih
* 9 srebrnih in
* 6 bronastih priznanj.

Pet zlatih inovacij bo kandidiralo tudi na nacionalni prireditvi Inovacije GZS v Ljubljani.

Predstavitveni filmi in obrazložitve bodo objavljeni na spletni strani OZ Zasavje.